《牛路春耕》
宋代·王称

晨光照墟里，屋下春泉鸣。驱牛出东阡，旦作农事耕。

不惜筋力劬，但愿禾黍成。遐哉鹿门意，千古斯能并。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。